**Paziņojumu par būvniecību ieceres izstrāde pasažieru nojumju novietošanai dzelzceļa stacijā “Nīcgale”, “Līksna”, “Stirniene”, “Taudejāņi” un “Nerza”**

PROJEKTĒŠANAS UZDEVUMS

1. **Ievads:**

VAS “Latvijas dzelzceļš” (turpmāk - LDz vai Pasūtītājs) Nekustamā īpašuma pārvaldes 2024.gada investīciju plānā, dzelzceļa transporta lietotāju ērtībām paredzēts ierīkot nojumes dzelzceļa stacijā “Nīcgale”, “Līksna”, “Stirniene”, “Taudejāņi” un “Nerza”. Saskaņā ar Latvijas Republikas spēkā esošiem būvniecību regulējošiem normatīvajiem aktiem un standartiem pirms iepriekšminēto būvdarbu veikšanas nepieciešams izstrādāt būvniecības ieceres dokumentāciju - Paziņojumu par būvniecību.

1. **Mērķis:**

Saskaņā ar Latvijas Republikas spēkā esošo būvniecību regulējošo normatīvu aktu prasībām pasūtīt un saņemt akceptētos Paziņojumus par būvniecību (turpmāk – Projekti) pasažieru nojumju novietošanai dzelzceļa stacijā “Nīcgale”, “Līksna”, “Stirniene”, “Taudejāņi” un “Nerza”, īstenot iepriekšminētos darbus un nodot tos ekspluatācijā, nodrošinot 2024.gada investīciju plāna daļas realizāciju.

1. **Uzdevums:**

***Piezīme:***

***1. Projektēšanas uzdevums ir kopējs piecām pasažieru nojumēm, bet Projektu paredzēt katrai pasažieru nojumei atsevišķi;***

***2. Skici ar norādījumiem nojumju projektēšanai skatīt “Skice pasažieru nojumes projektēšanai” pielikumā.***

* 1. Prasības pasažieru nojumei:
  2. Gabarīta izmēri:

1. Iekšēja lietderīga platībā <~5,0m2;
2. Iekšējais lietderīgais platums (dziļums) <~1,3m;
3. Iekšējais lietderīgais garums <~3,6m;
4. Kopējais augstums <~2,5 m.
   1. Konstrukcija:
5. Nojumes karkasu paredzēt no metāla profiliem, apstrāde – cinkošana un krāsošana ar pulverkrāsu RAL 9003 (pārklājumu biezumus paredzēt Projekta izstrādes laikā un saskaņot ar Pasūtītāja pārstāvjiem);
6. Nojumes sienu apšuvumu paredzēt:

- Nojumes sienu apšuvums (gala sienas) no augšas ~2/3 no apšuvuma garuma -perforēta loksne : metāla biezums >=1,0mm, pacēlums, acs, solis - Rv 8,00 - 12,00 mm, apstrāde – cinkošana un krāsošana ar pulverkrāsu RAL 9003 (pārklājumu biezumus paredzēt Projekta izstrādes laikā un saskaņot ar Pasūtītāja pārstāvjiem);

- Nojumes sienu apšuvums (garensiena) no augšas ~2/3 no apšuvuma garuma - metāla loksne : metāla biezums >=1,5mm, apstrāde – cinkošana un krāsošana ar pulverkrāsu RAL 9003 (pārklājumu biezumus paredzēt Projekta izstrādes laikā un saskaņot ar Pasūtītāja pārstāvjiem);

- Nojumes sienu apšuvums no apakšas ~1/3 no apšuvuma garuma - metāla loksne : metāla biezums >=1,5mm, apstrāde – cinkošana un krāsošana ar pulverkrāsu RAL 6024 (pārklājumu biezumus paredzēt Projekta izstrādes laikā un saskaņot ar Pasūtītāja pārstāvjiem);

1. Nojumes jumta segumu paredzēt no caurspīdīga šūnu polikarbonāta t >=10mm;
2. Nojumei paredzēt lietus ūdens novadīšanas sistēmu no jumta - metāla (RAL 9003 krāsa), veidu un pārklājuma tipu piedāvāt/saskaņot Pasūtītāja pārstāvjiem Projekta izstrādes laikā;
3. Nojumes iekšā paredzēt soliņu, soliņu karkasu paredzēt no metāla profiliem, sēdekļus paredzēt no perforētam metāla loksnēm, apstrāde - cinkošana un krāsošana ar pulverkrāsu RAL 9003, soliņa konstrukciju elementus, to biezumus, kā arī pārklājumu biezumus precizēt Projekta izstrādes laikā un saskaņot ar Pasūtītāja pārstāvjiem;
4. Nojumes iekšā paredzēt informācijas paneli ~1200mmx800mm (bxh), metālisko konstrukciju elementus, to biezumus, kā arī pārklājumu precizēt Projekta izstrādes laikā un saskaņot ar Pasūtītāja pārstāvjiem;
5. Nojumei paredzēt ārējo atkritumu tvertni - ~350mmx600mm (bxh), materiāls - cinkots tērauds ar krāsošanu (pulverkrāsa RAL 9003), tvertni aprīkot ar ugunsdrošu pelnu trauku (augšdaļā), trīsstūrveida atslēgu, polietilēna maisa turētāju. Tvertnes stiprināšana pie nojumes sienas (tvertnes konstrukciju, kā arī pārklājumu biezumu precizēt Projekta izstrādes laikā un saskaņot ar Pasūtītāja pārstāvjiem);
6. Nojumei paredzēt iekšējo apgaismojuma iekārtu - apgaismojuma iekārtas veidu (t.sk. spuldzes), daudzumu, izvietošanas vietu nojumē precizēt Projekta izstrādes laikā un piedāvāt/ saskaņot ar Pasūtītāja pārstāvjiem. Apgaismojuma iekārtai paredzēt pret vandālisma aizsardzību.
   1. Īpaši nosacījumi:
7. Projektā paredzēt nojumes uzstādīšanu un nostiprināšanu uz dzelzsbetona pamatnēm (no saliekamām dzelzsbetona konstrukcijām vai monolītu konstrukciju);
8. Projektā paredzēt nojumes apgaismojuma tīklu pievienošanu pie esošiem stacijas apgaismojuma tīkliem (esošais automātiskais apgaismojuma ieslēgšanas režīms). Pēc nojumes novietošanas vietas precizēšanas noteikt apgaismojuma pieslēgšanās vietu, apgaismojuma pieslēgšanās vietu saskaņot ar Pasūtītāja pārstāvjiem;
9. Projektā paredzēt visu nojumes metāla daļu iezīmēšanu;
10. Nojumes novietošanas vietu izvēlēt ievērojot LVS 448:2021 "Dzelzceļa aprīkojums. Pasažieru platformas un gājēju pārejas dzelzceļa līnijās ar 1520 mm platumu" standartu. Izvēlēto nojumes novietošanas vietu saskaņot ar Pasūtītāja pārstāvjiem;
11. Ja izvēlētajā nojumes novietošanas vietā tiks noteikts, ka esošais segums atrodas nepamierinošā tehniskā stāvoklī vai tā slīpumi neatbilst nojumes ierīkošanai, vai cieta seguma nav, paredzēt esošā seguma nojaukšanu un bruģa seguma ierīkošanu;
12. Ja, izvēlētajā nojumes novietošanas vietā tiks konstatēti esošie pazemes tīkli, pieturas aprīkojums vai cita iekārta, kas traucēs nojumes novietošanu, Projektā paredzēt risinājumus to pārnešanai vai pārbūvei, vai demontāžai (saskaņot ar Pasūtītāja pārstāvjiem);

3.2. Prasības Projektam:

* + 1. Informācija par objektiem:

1. Dzelzceļa stacija “Nīcgale”

* Zemes gabala adrese: Stacijas iela 3, Nīcgale, Nīcgales pagasts, Augšdaugavas novads;
* Zemes gabala kadastra apzīmējums: 447600504150.

1. Dzelzceļa stacija “Līksna”

* Zemes gabala adrese: “Stacija “Līksna”” , Kļocki, Līksnas pagasts, Augšdaugavas novads;
* Zemes gabala kadastra apzīmējums: 44680040202.

1. Dzelzceļa stacija “Stirniene”

* Zemes gabala adrese: nav piešķirts (dzelzceļa stacijas ēkas adrese Vaivaru iela 11, Stirniene, Varakļānu pagasts, Varakļānu novads);
* Zemes gabala kadastra apzīmējums: 70940060257.

1. Dzelzceļa stacija “Taudejāņi”

* Zemes gabala adrese: “Stacija “Cirma””, Voverova, Lendžu pagasts, Rēzeknes novads (pie EC posteņa ēkas “Stacija “Taudejāņi””, Skangaļi, Lendžu pagasts, Rēzeknes novads kadastra apzīmējums 78660040158006);
* Zemes gabala kadastra apzīmējums: 78660040158.

1. Dzelzceļa stacija “Nerza”

* Zemes gabala adrese: “Stacija “Nerza””, Marilina, Nirzas pagasts, Lūdzas novads;
* Zemes gabala kadastra apzīmējums: 68780030065.
  + 1. Projektā paredzēt:

1. Skaidrojošu aprakstu par plānoto būvniecību, tai skaitā par ugunsdrošības risinājumiem un izmantotajiem būvizstrādājumiem, būvniecībā radušos atkritumu apsaimniekošanu;
2. Nojumes vizuālos risinājumus (t.sk. plāni, griezumi utt.). Vizuālajos risinājumos norādīt (precīzi aprakstīt) nojumes konstrukcijas visu elementu būvmateriālus, kā arī iekārtas - īpašības, izmērus, pārklājuma veidus un to biezumus un citu nepieciešamo informāciju, lai pēc tiem varētu nepārprotami izpildīt nojumes izgatavošanu (t.sk. ražošanas rasējumus), montāžu, kā arī iekārtas iegādi un montāžu. Obligāti norādīt visus nepieciešamos norādījumus un rekomendācijas nojumes izgatavošanai un montāžai. Pēc nepieciešamības izstrādāt mezglu detalizāciju;
3. Situācijas plānu (uz topogrāfisko uzmērījumu plāna) atbilstošā vizuāli uztveramā mērogā (M 1:250; M 1:500; M 1:1000), kurā norādīta nojumes piesaiste zemes gabalā un tā ārējie izmēri un citi objekti, kā arī esošie vai projektējamie, vai demontējamie tīkli, iekārtas;
4. Dzelzsbetona pamatu (no saliekamām dzelzsbetona konstrukcijām vai monolīta konstrukcija) nojumes uzstādīšanai un nostiprināšanai risinājumus (kā arī mezglu detalizāciju);
5. Nojumes pieslēgšanu pie esošiem apgaismojuma tīkliem (3.1.3.2. apakšpunkts), nojumes metāla daļu iezīmēšanas risinājumus, kā arī risinājumus saskaņā ar 3.1.3.6. apakšpunkta prasībām;
6. Teritorijas labiekārtošanu, t.sk risinājumus saskaņā ar 3.1.3.5. apakšpunkta prasībām;
7. Darbu organizācijas shēmu. Darbu organizācijas shēmā atzīmēt esošās ēkas, pagaidu būves, pastāvīgos un pagaidu ceļus, būvmašīnu, arī montāžas celtņu izvietojumu un pārvietošanās ceļus, reperus un piesaistu asu nostiprināšanas vietas, būvizstrādājumu un konstrukciju nokraušanas laukumus (īpašu uzmanību pievērst tam, ka nojumes novietošanas būvdarbi, kā arī citi būvdarbi īstenosies blakus publiskās lietošanas dzelzceļiem);
8. Izmaksu aprēķinu un būvdarbu apjomu sarakstu. Izmaksu aprēķiniem, kā arī būvdarbu apjomiem jābūt sastādītiem atbilstoši konkrētiem būvdarbiem un apjomus norāda būvdarbu veidam atbilstošā mērvienībā. Izmaksu aprēķinus, kā arī būvdarbu apjomus sastādīt saskaņā ar Latvijas būvnormatīva LBN 501 – 17 “Būvizmaksu noteikšanas kārtība” prasībām. Izmaksu aprēķinus nepievienot BISam, sniegt Pasūtītāja pārstāvjiem Microsoft Excel formātā, kā arī būvdarbu apjomus sniegt Pasūtītāja pārstāvjiem Microsoft Excel formātā.
9. **Metodoloģija:**
10. Projekta izstrādei nepieciešamo topogrāfisko uzmērījumu plānu sagatavo Projekta izstrādātājs, turpmāk - Izpildītājs;
11. Pēc nepieciešamības pieprasīt un saņemt no iesaistītajām pašvaldības institūcijām un juridiskajām personām tehniskos noteikumus, patstāvīgi BISā. Sagatavot visu nepieciešamo dokumentāciju Projekta noformēšanai, saskaņot ar Pasūtītāja pārstāvjiem un ielādēt BISā. Nodrošināt nepieciešamās saskaņošanas un darbības Projekta virzībām BISā;
12. Izstrādāto Projektu saskaņot ar LDz, iesaistītajām pašvaldības institūcijām, juridiskajām personām un ar trešajām personām, kuru tiesības tiek skartas (pēc nepieciešamības).
13. **Īpaši noteikumi:**
14. Projektu jāizstrādā uz topogrāfisko uzmērījumu plāna saskaņā ar LBN 005-15 „Inženierizpētes noteikumiem būvniecībā”, ar inženierkomunikācijām, t.sk. dzelzceļa, zemesgabalu kadastrālajām robežām, ielu sarkanajām līnijām un dzelzceļa zemes nodalījuma joslas robežām. Veicot topogrāfiskā plāna sastādīšanu, jānoskaidro un plānā jānorāda dzelzceļa infrastruktūras objekti, t.sk. visas dzelzceļa komunikācijas, kuru atrašanās vieta ir noskaidrojama un saskaņojama VAS „Latvijas dzelzceļš” Elektrotehniskās pārvaldes Daugavpils reģionālajā centrā (tel.67238869. Ja būvniecības zonā tiks atrastas dzelzceļa komunikācijas – signalizācijas, sakaru un elektroapgādes līnijas, projektā jāparedz to pārvietošana un pasargāšana, lai nodrošinātu komunikācijas aizsargjoslu);
15. Projektu izstrādāt pamatojoties uz projektēšanas uzdevumu, institūciju izdotajiem tehniskajiem un īpašajiem noteikumiem, Būvniecības likumu, kā arī vadoties pēc Ministru kabineta 2014.gada 19.augusta noteikumiem Nr.500 „Vispārīgie būvnoteikumi”, Ministru kabineta 2014.gada 2.septembra noteikumiem Nr.529 “Ēku būvnoteikumi”, Latvijas valsts standartu LVS 448:2021 "Dzelzceļa aprīkojums. Pasažieru platformas un gājēju pārejas dzelzceļa līnijās ar 1520 mm platumu", ievērojot citus pastāvošos Latvijas būvnormatīvus LBN, tehniskos normatīvus un standartus;
16. Projektu jāizstrādā pilnā komplektācijā atbilstoši LBN 202-18 „Būvniecības ieceres dokumentācijas noformēšana” prasībām un tādā detalizācijas pakāpē, lai pēc tā varētu nepārprotami izpildīt būvdarbus;
17. Projekta izstrādes gaitā ar Pasūtītāja pārstāvjiem saskaņot konkrētas izvēlētās iekārtas, materiālus un tehniskos risinājumus. Ieprojektēto iekārtu, mehānismu un materiālu (arī rūpnīcas -izgatavotājas galvenie tehniskie rādītāji) apraksts ir jāpievieno Projektam;
18. Izpildītājs projektēšanas uzdevuma realizācijai, nodrošināt sertificētus būvspeciālistus, kuru specialitātes darbības sfēras atbilst Ministru kabineta 2018. gada 20. marta noteikumu Nr.169 “Būvspeciālistu kompetences novērtēšanas un patstāvīgās prakses uzraudzības noteikumi” prasībām;
19. Projektu sniegt Pasūtītāja pārstāvim 3 apliecinātos papīra eksemplāros + 1 digitālā veidā (PDF, DWG, EXCEL, WORD formātos) eksemplāru;
20. Izpildītājam, ar kuru tiks noslēgtas līguma saistības tiks izsniegti zemes gabala dokumenti (zemesgrāmatas, zemes robežu plāns) Projektu izstrādei;
21. Nojumju novietošanas vietu apskates tiek nodrošinātas pēc iepriekšēja pieraksta, obligāti iepriekš sazinoties ar LDz Nekustamā īpašuma pārvaldes Tehniskās uzturēšanas un attīstības daļas galveno būvinženieri, t. 29907116, rasita.latkovska@ldz.lv trīs dienas iepriekš.
22. **Rezultāts:**

Saskaņā ar Latvijas Republikas spēkā esošo būvniecības normatīvu aktu prasībām tiks pasūtīti un saņemti akceptēti Projekti pasažieru nojumju novietošanai dzelzceļa stacijā “Nīcgale”, “Līksna”, “Stirniene”, “Taudejāņi” un “Nerza”, tiks uzsākta Projektu realizācija, ar ko tiks izpildīta daļa no 2024.gada investīciju plāna.

**7. Laiks un resursi**

1. Darbs šī projektēšanas uzdevuma izpildei tiks veikts uz līguma pamata, kuru noslēgs pasūtītājs – LDz un Izpildītājs, kas ir atbildīgs par jebkādu apakšlīgumu slēgšanu un par konsultācijām ar jebkuru citu komersantu, institūcijām vai ekspertiem;
2. LDz sniedz tikai savā rīcībā esošu informāciju un materiālus Projekta izstrādei. Visus ar Projekta izstrādāšanu saistītos izdevumus sedz Izpildītājs;
3. **Projektēšanas darbu izpildes termiņš (akceptēto Projektu iesniegšana Pasūtītāja pārstāvjiem) 90 (deviņdesmit) kalendāra dienas no līguma noslēgšanas dienas.**